تورکیه-‌نین خاریجی ایشلر ناظیری مولود چاووش اوغلو خاریجده یاشایان 98 تورکیه وطنداشی‌نین کرونا ویروسون‌دان (کووید-19) اؤلدوگونو بیلدیریب.
تلفونلا باغلاندیغی "ت.ر.ت خبر" جان‌لی یاییمیندا ناظیر دئییب: "تأسف کی، خاریجده کرونا ویروسون‌دان 98 وطنداشی ایتیردیک. باشیمیز ساغ اولسون. 50-دن چوخ اؤلکه‌دن 20 مین‌دن چوخ وطنداشیمیز وطنه دؤنوب. حاضیردا دیگر اولکه لرده 10 مینه یاخین تورکیه وطنداشی وار. قرنطینه شرط‌لری ایجرا ائدیلمکله گلمک ایسته‌ین دیگر وطنداش‌لاریمیزی اؤلکه‌یه گتیرمه‌یه داوام ائدجییک. الیمیزدن گلن دستکی گؤستریریک."
